S-77/2016

Mál þetta, sem þingfest var og dómtekið í dag, er höfðað með ákæru útgefinni af lögreglustjóranum á Suðurlandi þann 25. apríl 2016, á hendur A og L-kvk-þgf L-kvk-þgf H-x-x, skráðri með lögheimili óstaðsett í hús í Keflavík.

Við þingfestingu málsins S-70/2016, þann 19. maí sl., var þáttur L-kvk-ef L-kvk-ef klofinn út úr því máli í mál þetta. Máli S-70/2016 lauk með dómi þann 23. maí sl. Varðar mál þetta því aðeins þátt ákærðu L-kvk-ef L-kvk-ef, en mál var höfðað á hendur henni ásamt meðákærða:

„fyrir nytjastuld, þjófnað og umferðarlagabrot

I. gegn ákærðu L-kvk-þgf L-kvk-þgf fyrir nytjastuld

með því að hafa aðfaranótt 31. júlí 2015 tekið bifreiðina LY-929 ófrjálsri hendi þar sem hún stóð á bifreiðastæði við Maríubakka 18 í Reykjavík og í heimildarleysi og óleyfi hagnýtt sér bifreiðina til aksturs á höfuðborgarsvæðinu og síðar um Kjalveg (sbr. ákæruliður III)

Telst brot þetta varða við 1. mgr. 259. gr. almennra hegningarlaga nr. 19, 1940.

II. geng ákærðu L-kvk-þgf L-kvk-þgf fyrir þjófnað

með því að hafa aðfaranótt þriðjudagsins 4. ágúst 2015 brotist inn í bifreiðina AL-X93 þar sem hún stóð kyrrstæð við Sandá á Biskupstungnaafrétti, með því að brjóta rúðu hægra megin fyrir aftan farþegahurð með grjóti og stela úr bifreiðinni matvælum og plastpokum að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.

III. gegn ákærðu L-kvk-þgf L-kvk-þgf fyrir umferðaralagabrot

með því að hafa aðfaranótt þriðjudagsins 4. ágúst 2015 ekið bifreiðinni LY-929 um Kjalveg áleiðis að Gullfossi; skammt vestan Sandár á Biskupstungnaafrétti óhæf til að stjórna bifreiðinni örugglega vegna áhrifa tetrahýdrókannabínóls uns bifreiðin hafnaði utan vegar skammt frá Kæfukletti.

Telst brot ákærðu varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

[...]

V. gegn ákærðu báðum fyrir nytjastuld

með því að hafa að kvöldi þriðjudagsins 4. ágúst 2015 í samverknaði tekið bifreiðina PT-586 þaðan sem hún stóð á bifreiðastæði við Sundhöllina á Selfossi og í heimildarleysi og óleyfi hagnýtt sér bifreiðina til aksturs frá Selfossi á höfuðborgarsvæðið.

Telst brot ákærðu beggja varða við 1. mgr. 259. gr. almennra hegningarlaga nr. 19,1940.

Þess er krafist að [ákærða] verði [dæmd] til refsingar og til að sæta sviptingu ökuréttar, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærða mætti ekki við þingfestingu málsins þrátt fyrir lögmæta birtingu ákæru í Lögbirtingablaði þann 22. júní sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Í matsgerð frá rannsóknastofu Háskóla Íslands í lyfja- og eiturefnafræði sem liggur frammi meðal rannsóknargagna lögreglu í málinu, kemur fram að tetrahýdrókannabínólsýra, amfetamín og metamfetamín hafi fundist í þvagi ákærðu. Þá hafi í blóði hennar mælst tetrahýdrókannabínól 7,2 ng/ml en önnur efni hafi ekki verið í mælanlegu magni í blóði hennar. Um málavexti að öðru leyti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða þrisvar sinnum áður sætt refsingu. Þann 3. júní 2011, var ákærðu gert sekt meðal annars vegna aksturs undir áhrifum fíkniefna. Þá var ákærðu þann 7. febrúar 2013, gerð sekt vegna þjófnaðar. Loks var ákærðu þann 12. mars 2014, gerð sekt vegna fíkniefnalagabrots.

Refsing ákærðu er hæfilega ákveðin fangelsi í 90 daga. Að virtum atvikum máls og að teknu tilliti til sakarferils ákærðu þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940, skal ákærða jafnframt greiða 200.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 14 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærðu ökurétti í tvö ár, frá birtingu dóms þessa að telja.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Sakarkostnaður samkvæmt yfirliti lögreglu, sem varðar þátt ákærðu L-kvk-ef L-kvk-ef, nemur samtals 237.122 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, L-kvk-nf L-kvk-nf H-kvk-nf, sæti fangelsi í 90 daga, en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með síðari breytingum.

Ákærða greiði jafnframt 200.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 14 daga.

Ákærða er svipt ökurétti í tvö ár, frá birtingu dóms þessa að telja.

Ákærða greiði sakarkostnað 237.122 krónur.

S-kvk-nf I-kvk-nf.